**KANEPI GÜMNAASIUMI ARENGUKAVA 2021 - 2026**

Kanepi Gümnaasiumi arengukava on koostatud kooli järjepideva arengu tagamiseks. Arengukava on aluseks kooli iga-aastase üldtööplaani ja eelarve planeerimisel. Lähtutud on Eesti elukestva õppe strateegiast, Haridusvaldkonna arengukavast 2021 - 2035, Kanepi valla arengukavast 2019 - 2026, põhikooli- ja gümnaasiumiseadusest, põhikooli riiklikust õppekavast ning gümnaasiumi riiklikust õppekavast.

Arengukava on koostatud koostöös kooliperega ja avalikustatakse kooli veebilehel.

**Kanepi Gümnaasiumi visioon**

Iga õppija mitmekülgne arengu toetamine ennastjuhtivaks, hoolivaks, vastutustundlikuks ja aktiivseks maailmakodanikuks.

**Kanepi Gümnaasiumi missioon**

Traditsioone austav, õppijast lähtuvat elukestvat õpet toetav turvaline kogukonna kool, kus igal õppijal on võimalus õnnestuda.

**Eripärad**

Kohaliku kultuuripärandi austamine, kogukonna kool, avatud õpikeskkond, mitmekülgne huviharidus, individuaalsete valikute võimaldamine, looduslähedus, rahvusvahelised projektid.

**Väärtused**

**K**oostöö

s**A**llivus

are**N**g

k**E**skkond

õ**P**pimine

terv**I**s

|  |  |  |  |  |
| --- | --- | --- | --- | --- |
| **Põhi-suunad** | **Koolis on õppimiseks ja arenguks sobiv vaimne ja füüsiline keskkond** | **Kool arvestab õppijate individuaalsete võimaluste ja vajadustega ja õpe on õppijast lähtuv** | **Kool on avatud organisatsioon ja kogukonnakeskus** | **Kanepi Gümnaasium on avatud, kaasav ja uuendusmeelse juhtimisega, kus töötavad oma ala eksperdid** |
| **Fookus-tegevused** | * kõikide kohtlemine õiglaselt ja võrdselt, arvestades eneseväärikust ja isiksuse eripära * nüüdisaegset õppimist ja õpetamist toetavate vahendite kaasajastamine * kooli infrastruktuuri parendamine (staadion, saal, jõusaal, raamatukogu ja koolimuuseum, õuesõppeklass ja parim koolisöökla) | * iga õppija vaimse, emotsionaalse ja füüsilise arengu toetamine * ennastjuhtiva õppija kujundamine (õpioskuste ja- strateegiate mitmekesisus) * adekvaatse minapildi kujunemise toetamine * individuaalse õpitee toetamine * mitteformaalne haridus on formaalhariduse osa * tulevikku suunatud õpe (\*STEM, \*LTT, B-kategooria sõiduõpetus, riigikaitse, lõiming, tantsuõpetus, majandus, iseseisva õppimise päevad, meedia ning programmeerimine). | * kodu on kooli suurim õppe- ja kasvatustöö partner * projektid ja programmid    (rahvusvahelised projektid, Kiusamisvaba kool, Tervist edendav kool, Ettevõtlik kool, VeniVidiVici, Liikuma kutsuv kool, Väärtuspõhine kool, Alustavat õpetajat toetav kool, Roheline Kool)   * aastaraamatu väljaandmine * traditsioonilised üritused (sügisball, vilistlaste kokkutulek, stipendiumid, laadad, kohvikud, kontserdid, näitused, õpilaskonverentsid, kooliaastapäev) * koostööpartneritega tegevuse aktiveerimine (RMK, Keskkonnaamet, SA KIK, Noorte-keskused, kõrg-hariduse ja kutse-õppeasutused, TÜ Teaduskool, HARNO **Erasmus+ ja Euroopa Solidaarsuskorpuse agentuur,** vilistlas-kogu, õpilasesindus, valla teised haridusasutused) | * meeskonna arendamine (õpikogukonnad, mentorlus,   õpetajalt õpetajale, tugipersonal)   * kooli arenguks vajalike ressursside tagamine * tervikliku koolikultuuri arendamine * kommunikatsioonisüsteemi arendamine (koduleht, sotsiaalmeedia) * digivahendite teadliku kasutamise arendamine * dokumentatsiooni uuendamine * õpetaja professionaalset arengut toetava süsteemi väljatöötamine * hoolekogu rolli suurendamine igapäevases juhtimises * positiivne mainekujundus |
| **Näitajad** | * koolipere hinnang ja rahulolu | * õppija edasise tegevuse seire * õppekava seire- kaasaegsus * õppijate rahulolu õppetöö kvaliteediga ja õppetöö korraldusega * õpilasvõistlustel osalenud õppijate arv ja nende tulemused | * hinnang koostöö eri vormidele * meediakajastused (koduleht, Facebook, Instagram, kirjutav ajakirjandus) * positiivne maine | * koolipere rahulolu-uuring * koolipere osalemine arendus- ja koolitustegevuses * konkurentsivõimelisus |

**\*STEM- science, technology, engineering, mathematics (teadus, tehnoloogia, inseneeria ja matemaatika), LTT- loodus- ja täppisteadused, tehnoloogia.**

**Arengukava seire ja uuendamine**

Arengukava elluviimiseks koostatakse iga õppeaasta alguseks üldtööplaan, kus igale arengusuunale määratakse konkreetne vastutaja. Üks kord aastas vaadatakse arengukava üle ja vajadusel viiakse sisse muudatused, mis kooskõlastatakse õppenõukogus, hoolekogus, õpilasesinduses ja koolipidajaga. Arengukava kinnitab Kanepi Vallavalitsus. Toodud tegevused viiakse ellu Kanepi Vallavolikogu kinnitatud kooli eelarve raames.